## Endring siden forrige versjon

Vedtatt i FSU 01.03.2024 Sak s027-24 Samarbeidsavtale palliasjonsnettverk

**Formål med avtalen** er å bidra til høy kvalitet i arbeidet med alvorlig syke og døende pasienter i Østfold helsefellesskap gjennom spredning av kunnskap og erfaring fra spesialistmiljøene til kommunenes helse- og omsorgstjeneste. Kompetansenettverket gir en stabil struktur med ressurssykepleiere med definerte oppgaver innen kvalitetssikring og kompetanseheving.

Kompetansenettverk for ressurssykepleiere i palliasjon og kreftomsorg i Østfold er et samarbeid mellom Senter for lindrende behandling, Sykehuset Østfold, kommunene i Helsefellesskapet Østfold og Utviklingssenter for sykehjem og hjemmetjenester i Viken (Østfold).

**Ansvarsfordeling**

Partnerne forplikter seg til å:

Tilrettelegge for å etablere funksjonen ressurssykepleier i hver enhet i kommune, sykehjem og sykehus som har pasienter med behov for palliasjon.

Kreftsykepleier/palliativ sykepleier ansatt i kommunen/ avdelingen bør inneha denne funksjonen. Det er opp til den enkelte enhet å velge den/de personer som er best egnet og har et engasjement i forhold til pasientgruppen. Medlemmene i nettverket er kontakt- og ressurspersoner for feltet i sin organisasjon.

Partnerne skal dekke egne utgifter til deltagelse og drift av nettverkene.

Driftsgruppen forplikter seg til å:

* Lage og holde ajour en overordnet handlingsplan for arbeidet i nettverket inkludert kompetanseplan og funksjonsbeskrivelse for ressurssykepleier.
* Holde listen over ressurssykepleiere og nettside for kompetansenettverket oppdatert (Sykehuset Østfold sin nettside og Facebook).
* Videreformidle aktuelle nyheter til ledere av lokale nettverk.
* Arrangere felles årlig fagdag for ressurssykepleierne i Helsefellesskapet Østfold (Østfoldkonferansen Palliasjon og Kreftomsorg).
* Tilby introduksjonskurs til nye ressurssykepleiere for å sikre felles forståelse av ressurssykepleiers oppgaver og rolle og hva arbeidsgiver skal legge til rette for (Grunnkurs palliasjon).

Arbeidsgiver/nærmeste leder forplikter seg til å:

* Legge til rette for deltakelse på samlinger for ressurssykepleiere.
* Gi ressurssykepleieren tid og mulighet innen ordinær arbeidstid til å utøve sin rolle jfr [Anbefaling til funksjonsbeskrivelse for ressurssykepleier i palliasjon](https://www.oslo-universitetssykehus.no/4ae338/contentassets/b8b92068d9b443998370cad56bfcc681/2023.10.10_anbefaling-til-funksjonsbeskrivelse.pdf) .
* Oppnevne en ny ressurssykepleier dersom rollen fratres, og informere den lokale nettverkslederen om endringer.
* Kalle inn til et møte med ny ressurssykepleier for å avklare forventninger, planer og ønsker.
* Ha jevnlige møter med ressurssykepleieren for planlegging og evaluering av arbeidet.

Ressurssykepleieren forplikter seg til å:

* Fungere som en ressurs for pasienter med behov for palliasjon og deres pårørende.
* Bidra til kompetanseheving blant egne kolleger.
* Ta initiativ til faglig og etisk refleksjon med egne kolleger.
* Delta på samlinger for ressurssykepleiere.

Leder av lokale nettverk forplikter seg til å:

* Lage en årlig plan for aktiviteten i det lokale nettverket og sende denne til Driftsgruppen.
* Arrangere lokale samlinger for ressurssykepleierne jfr. Kompetanseplan.
* Videreformidle aktuelle nyheter til ressurssykepleierne.

**Beskrivelse av Kompetansenettverk for ressurssykepleiere i palliasjon og kreftomsorg i Østfold:**

**Målsetting**

Kompetansenettverket skal bidra til høy kvalitet i arbeidet med alvorlig syke og døende pasienter i Østfold helsefellesskap gjennom spredning av kunnskap og erfaring fra spesialistmiljøene til kommunenes helse- og omsorgstjeneste. Kompetansenettverket gir en stabil struktur med ressurssykepleiere med definerte oppgaver innen kvalitetssikring og kompetanseheving.
Senter for lindrende behandling, Sykehuset Østfold har hovedansvar for Grunnkurs palliasjon. Kurset som går over tre dager, er et opplæringstilbud til nye ressurssykepleiere.
Utviklingssenter for sykehjem og hjemmetjenester har hovedansvar for Østfoldkonferansen Palliasjon og Kreftomsorg. Konferansen er en årlig nettverkssamling for ressurssykepleierne, men er også åpen for andre deltakere.

**Driftsgruppen**

Driftsgruppen lager og oppdaterer en overordnet handlingsplan for arbeidet i nettverket inkludert kompetanseplan og funksjonsbeskrivelse for ressurssykepleier. Den har ansvar for å holde listen over ressurssykepleiere og nettside for kompetansenettverket oppdatert (Sykehuset Østfold sin nettside og Facebook). Driftsgruppen oppnevner programkomité for Østfoldkonferansen Palliasjon og Kreftomsorg.
Lederskapet går på omgang mellom sykehuset og kommunene med bytte av leder annethvert år. Driftsgruppen møtes fire ganger hvert år.

Deltakere:
Representant for Kreftforeningen
To representanter for lederne av lokale nettverk (èn liten og èn stor kommune).
Representanter for Kompetansetjeneste lindrende behandling, Helse Sør-Øst (KLB)
Representant for Utviklingssenter for sykehjem og hjemmetjenester i Viken (Østfold) [USHT]

**Lokale nettverk**

Formålet med lokale nettverk er erfaringsutveksling, kompetanseheving og støtte til ressurssykepleieren i å fungere etter funksjonsbeskrivelsen ([Anbefaling til funksjonsbeskrivelse for ressurssykepleier i palliasjon](https://oslo-universitetssykehus.no/seksjon/kompetansesenter-for-lindrende-behandling-helseregion-sor-ost-kslb/Documents/Anbefaling%20til%20funksjonsbeskrivelse.pdf)). Hver enkelt leder av de lokale nettverkene er ansvarlig for den praktiske driften i sitt nettverk og lager en plan for aktiviteten. Aktivitetsplanen sendes til leder for Driftsgruppen. Kommuner som ønsker å danne et lokalt nettverk kan ta kontakt med Senter for lindrende behandling eller USHT.

**Programkomitè for Østfoldkonferansen Palliasjon og Kreftomsorg**

Driftsgruppen oppnevner leder og medlemmer i programkomiteen.
Konferansen planlegges arrangert årlig. Programkomiteen innhenter innspill etter behov fra ressurssykepleiere i kommunene, kreftkoordinatorer, fra Høgskolen i Østfold, sykehusprest/ diakon, fysioterapeut og fastlege/ sykehjemslege for å sikre en tverrfaglig innretning av konferansen.
Konferansens hovedmålgruppe er ressurssykepleierne i Sykehuset Østfold helseforetaksområde, men andre fagpersoner er også velkommen.

**Ressursledergruppen**

Formålet med Ressursledergruppen er kompetanseheving, erfaringsutveksling og innspill til driftsgruppen. Ressursledergruppen møtes to ganger i halvåret.

Ressursledergruppen ledes av kreftsykepleier, Senter for lindrende behandling, SØ. Her deltar lederne av de lokale nettverkene, kreftkoordinator/ kreftsykepleier/kreftkontakt i kommunen, ressurssykepleierne på SØ, representant for Kreftforeningen og representant for USHT.

## Lokale nettverk

Formålet med lokale nettverk er erfaringsutveksling, kompetanseheving og støtte til ressurssykepleieren i å fungere etter funksjonsbeskrivelsen. Hver enkelt leder av de lokale nettverkene er ansvarlig for den praktiske driften i sitt nettverk og lager en plan for aktiviteten. Aktivitetsplanen sendes til leder for Driftsgruppen.

* Indre Østfold (Indre Østfold kommune, Marker og Skiptvet kommuner)
* Halden og Aremark kommuner
* Sarpsborg kommune
* Fredrikstad kommune, hjemmetjeneste og Hvaler kommune
* Fredrikstad kommune, institusjon
* Moss og Våler kommuner
* Råde kommune
* Vestby kommune

Illustrasjon for Kompetansenettverk av ressurssykepleiere i Østfold helsefellesskap:



**Begrensninger i avtalen**

USHT sitt engasjement i Kompetansenettverket forutsetter at USHT får årlige tilskudd fra Statsforvalter og Helsedirektoratet til sin virksomhet.

**Gjensidig oppsigelsesfrist**

Partene har en gjensidig oppsigelsesfrist på tre måneder.

#### Referanser

|  |  |
| --- | --- |
|   |   |

|  |
| --- |
|  Eksterne referanser |

#### Vedlegg

|  |  |
| --- | --- |
|   |   |

**Slutt på Avtale**